  Туспуктэм: Вормон музейлэн пресс-службаез Майя Бывальцева 12+ 8-тӥ южтолэзе Москваысь Вормон музей Удмуртиын улӥсьёсты Нылышноослэн калыккуспо нуналзылы сӥзем онлайн-программаяз пыриськыны ӧте. Отын кышномуртъёслэн фронтын но фронт мышкын подвигъёссы сярысь тодыны, визез сынаны, виртуальной мастер-классъёсын кузьым лэсьтыны но совето кино учкыны луоз. Со сярысь ужъюртлэн пресс-службаез ивортӥз. Вотэсын пукисьёслы Быдӟым Атыкай оже пыриськем нылкышноослэн улон-вылонзылы, подвигзылы, Вормонэз матэкытыны юрттэм изобретениоссылы сӥзем «Женщины Великой Победы» викторинлэн 25 юанэзлы валэктон сётыны ӵекто. Со сяна, «Люди и судьбы» циклысь передачаосты учкыны, «Подвиг Народа» адӟытонэн тодматскыны луоз. Кылсярысь, егит разведчица Вера Шапошникова, фронт мышкын ужам Евгения Жихарева, СССР-ысь нырысетӥ нылкышно-водолаз Нина Соколова сярысь вералозы. Пиналъёс мастер-классъёсын анайёссылы но песянайёссылы кузьым лэсьтыны дышетоскозы. Онлайн-кинотеатрын Глеб Панфиловлэсь «Валентина» фильмзэ возьматозы. Программаез музейлэн сайтысьтыз шедьтыны луоз.  Тегъёс: БыдӟымАтыкайож нылкышноос Музей Удмуртия  